Христо Радевски
Русия

chitanka.info

Летиш денонощно —

пред теб далнина:

държава всемощна,

добра и тревожна —

безкрайна страна.

Заводи-гиганти

димят над степта.

И гледаш ги взрян ти —

градища-гирлянди

как светят в нощта.

Различен е говор

цветист и речист.

Но руското слово,

тъй старо и ново,

най-силно звучи.

Макар не единна

глъчта на речта,

но всеки е син на

единна родина —

най-силна в света.

Ти светиш и водиш

и всички народи

днес тебе следят,

Русия, Русия —

спасител на тия,

които в робия

живеят и мрат.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.